=== Krigen starter ===
[[Fil:Map of seat of war in South Africa second Boer War.jpg|thumb|Kort over krigsområdet.]]
Fjendtlighederne åbnedes ved et kombineret angreb fra Transvaal med ca. 18.000 mand og 14 kanoner under general [[Piet Joubert]] og fra Oranje-Fristaten med ca. 3000 mand mod [[Kolonien Natal|Natal]]; desuden skulle ca. 8.000 mand under general [[Piet Cronjé]] indeslutte [[Kimberley (Sydafrika)|Kimberley]] og [[Mafeking]] imod vest, og 3.500 Oranje-boere var opstillede på landets sydgrænse. På engelsk side stod general [[Symons]] med ca. 4.000 mand i det nordlige Natal, hvor chefen, general [[White]], desuden havde 6.000 mand i [[Ladysmith]], mindre styrker langs banen til [[Durban]]; 700 mand stod ved [[Stormberg]] og [[De Aar]], mens jernbanerne derfra til [[East London]] og Kap var sikrede ved mindre kommandoer. Til forsvaret af Mafeking, Kimberley og [[Rhodesia]] kunne kun lokale tropper og frivillige korps afgives. I England mobiliseredes straks 1. Armékorps og en [[kavaleri]]division, i alt 39.000 mand, foruden 9.400 mand etapetropper, ligesom også [[Australien]] og [[Canada]] stillede tropper til rådighed, men disse forstærkninger kunne først efterhånden komme til stede.<ref name="Salm 531"/>
Historie